༄༅།།འབྲེལ་ཡོད་ནས་གནས་ཚུལ་འབྱོར་གསལ་ལྟར།ཕྱི་ལོ་༢༠༡༧ཟླ་༡༡ཚེས་༢༦རེས་གཟའ་ཉི་མའི་ཉིན་བོད་མདོ་ཁམས་དཀར་མཛེས་རྫོང་ཐོག་ཏུ་རང་ལོ་༦༣ཡས་མས་ཙམ་ཡིན་པ་གྲྭ་བསྟན་དགའ་ལགས་ཀྱིས་རྒྱ་གཞུང་ལ་ངོ་རྒོལ་ཆེད་རང་ལུས་མེར་བསྲེགས་གནང་སྟེ་འདས་གྲོངས་སུ་ཕྱིན་པའི་ཡིད་སྐྱོའི་གནས་ཚུལ་ཐོན་འདུགཁོང་འདས་གྲོངས་སུ་ཕྱིན་རྗེས་སྐུ་ཕུང་རྒྱ་གཞུང་གི་ཉེན་རྟོག་པས་བཙན་འཁྱེར་བྱས་ནས་ཁོང་གི་ནང་མིའི་ལག་ཏུ་ཕྱིར་རག་སོན་བྱུང་མེད་པ་དང་།དོན་རྐྱེན་དེ་བྱུང་རྗེས་ས་གནས་ལ་རྒྱ་གཞུང་དམག་མི་དང་ཉེན་རྟོག་པས་སྔར་ལས་དམ་དྲག་ཆེ་རུ་བཏང་སྟེ་དཀར་མཛེས་རྫོང་ཁུལ་དུ་ཁ་པར་དང་དྲ་རྒྱའི་བརྒྱུད་ལམ་ཁག་བཀག་འགོག་བྱས་ཡོད་སྟབས་ས་གནས་སུ་འབྲེལ་གཏུག་བྱ་དཀའ་བར་བརྟེན།ཞིབ་ཕྲའི་གནས་ཚུལ་ཁ་གསལ་ཤེས་རྟོགས་མ་ཐུབ་པ་གྱུར་ཡོད།